Bukan Kerana Aku Tak Cinta

Bukan Kerana Aku Tak Cinta merupakan sebuah drama televisyen sarat dengan konflik menyentuh perasaan. Kisah seorang cucu Tan Sri yang tergila-gilakan bekas ketua gengster menjadi paparan, bagaimanapun konflik mereka dilihat lebih menarik apabila diterjemahkan. Drama ini ialah adaptasi daripada sebuah novel dengan judul yang sama karya E-man Sufi, terbitan Pena Creative Sdn Bhd, dan ditayangkan di slot drama Astro Mustika HD dari 9 Disember 2013 sehingga 22 April 2014, setiap Isnin hingga Rabu pada jam 10 malam. Ianya dibintangi oleh Sharnaaz Ahmad dan Nelydia Senrose sebagai teraju utama.

Episod terakhir drama ini berjaya mendapat 800 ribu tontonan dan mencatat rekod tontonan tertinggi bagi saluran Astro Mustika.

Sinopsis 
Mengisahkan tentang seorang lelaki berdarah campuran Melayu-Cina berhijrah selepas melakukan banyak kejahatan sebelum ini. Ahmad Ziyad bin Iskandar Foo atau lebih dikenali sebagai Jebat, dibesarkan oleh keluarga gengster selepas ibu bapanya mati dibunuh. Bagaimanapun, Jebat berubah selepas satu kejadian dan bertemu pula dengan abangnya, Wahab dan majikan abangnya, Uwais yang banyak membantunya.

Ketika berhijrah, tidak pernah terlintas di hatinya untuk jatuh cinta kerana tujuan hijrahnya hanya untuk menuntut ilmu agama dan melupakan kisah silamnya. Namun, sifatnya yang tenang, rajin dan baik telah menarik hati Hannah Mastura binti Umar Mukhriz iaitu adik ipar majikannya. Pelbagai cara dilakukan Mastura untuk menarik perhatiannya sehingga Jebat berasa rimas. Walau berkali-kali ditolak, Mastura tidak pernah berputus asa. Jebat tidak pernah menyangka gadis cantik, kaya dan bijak seperti Mastura terpaut hati kepadanya, seorang lelaki biasa yang mempunyai parut di bahagian kening.

Selepas berkahwin dengan Mastura, satu persatu rahsia Jebat terbongkar. Masih adakah cinta dan kesetiaan dalam hati Mastura apabila mengetahui suaminya dulu bekas ketua gengster? Mampukah rumah tangga yang dibina bertahan?

Pelakon

Pelakon utama
 Sharnaaz Ahmad sebagai Jebat / Ahmad Ziyad Iskandar Foo
 Nelydia Senrose sebagai Hannah Mastura Umar Mukhriz
 Iqram Dinzly sebagai Aryan

Pelakon pembantu utama
 Adeline Tsen sebagai Aireen  Damia
 Lisdawati sebagai Hannah Maryam
 Tony Eusoff sebagai Eric / Tiger
 Dato' Jalaluddin Hassan sebagai Tan Sri Idris
 Alex Yanz sebagai Uwais
 Azhar Sulaiman sebagai Wahab
 Rahim Omar sebagai Bujang
 Ika Nabila sebagai Anis
 Aedy Ashraf sebagai Putera
 Mak Wan sebagai Mak Cik Sarimah
 Wan Raja sebagai Tengku Muiz
 Chew Kin Wah sebagai Uncle Kwan

Pelakon pembantu
 Awie Dean sebagai Fisya
 Syamim Razi sebagai Daqiq
 Nur Fateha sebagai Nafisa
 Azhar Amir sebagai Ayah Budak

Runut Bunyi 
Lagu tema drama ini ialah, "Salahkah" nyanyian Rossa & Hafiz Suip.

Anugerah dan pencalonan 

Rancangan Astro Mustika
Drama Melayu